标题：李白诗选
图书信息
书一  李白诗选书 名: 李白诗选
作　者：葛景春选注
出版社： 中华书局
出版时间： 2009-8-1
ISBN: 9787101066791
开本： 16开
定价: 39.00元
书二作者：林莽
ISBN：10位[7807076933]13位[9787807076933]
出版社：黄山书社
出版日期：2007年
定价：￥10.00元
内容提要
  李白诗选
李白被称为“诗仙”其诗想象超迈，清新自然，取得了后世难以企及的成就，被称为“谪仙词”。本书精心选取“谪仙词”百来首，依创作时间先后顺序编排，题解、注释尤见功力。阅读本书，可于李白其诗，其人有双方面的了解。
目录
前言
访戴天山道士不遇
寻雍尊师隐居
登锦城散花楼
白头吟（其一）
上李邕
登峨眉山
峨眉山月歌
巴女词
渡荆门送别
秋下荆门
荆州歌
望庐山瀑布二首
杨叛儿
长干行（其一）
金陵城西楼月下吟
金陵酒肆留别
夜下征虏亭
乌栖曲
苏台览古
越中览古
采莲曲
越女词五首
淮南卧病书怀寄蜀中赵征君蕤
黄鹤楼送孟浩然之广陵
安陆白兆山桃花岩寄刘侍御绾
寄远十二首（其六、其八、其十一、其十二）
久别离
江夏别宋之悌
赤壁歌送别
江上吟
襄阳歌
襄阳曲四首
大堤曲
赠从兄襄阳少府皓
元丹丘歌
碧荷生幽泉（古风其二十六）
酬崔五郎中
玉真仙人词
结客少年场行
一百四十年（古风其四十六）
春夜洛城闻笛
太原早秋
读诸葛武侯传书怀赠长安崔少府叔封昆季
客中作
五月东鲁行答汶上翁
嘲鲁儒
赠孟浩然
月夜江行寄崔员外宗之
夜泊牛渚怀古
邺中赠王大劝高凤石门幽居
游太山六首（其三、其六）
南陵别儿童入京
北溟有巨鱼（古风其三十三）
乌夜啼
蜀道难
送友人人蜀
白马篇
少年行二首（其二）
思边
感寓二首（其二）
春思
大车扬飞尘（古风其二十四）
阳春歌
宫中行乐词八首（其一、其二、其六）
清平调词三首
长门怨二首
塞下曲六首
下终南山过斛斯山人宿置酒
望终南山寄紫阁隐者
登太白峰
登新平楼
白云歌送刘十六归山
玉壶吟
赠崔侍御
驾去温泉宫后赠杨山人
感兴八首（其七、其八）
翰林读书言怀呈集贤院诸学士
灞陵行送别
送裴十八图南归嵩山二首（其二）
送贺宾客归越
月下独酌四首（其一、其二）
把酒问月
蟾蜍薄太清（古风其二）
松柏本孤直（古风其十一）
燕昭延郭隗（古风其十四）
美人出南国（古风其四十九）
行路难三首
还山留别金门知己
走笔赠独孤驸马
西岳云台歌送丹丘子
登广武古战场怀古
将进酒
侠客行
梁园吟
鸣皋歌送岑征君
鲁东门泛舟二首
以诗代书答元丹丘
寻鲁城北范居士失道落苍耳中见范置酒
摘苍耳作
鲁郡东石门送杜二甫
单父东楼秋夜送族弟况之秦’
秋日鲁郡尧祠亭上宴别杜补阙范侍御
沙丘城下寄杜甫
鲁郡尧祠送窦明府薄华还西京
酬中都小吏携斗酒双鱼于逆旅见赠
金乡送韦八之西京
长相思（长相思，在长安）
忆旧游寄谯郡元参军
梦游天姥吟留别
经下邳圯桥怀张子房
丁都护歌
对酒忆贺监二首
战城南
酬崔侍御
登金陵凤凰台
闻王昌龄左迁龙标遥有此寄
劳劳亭歌
叙旧赠江阳宰陆调
醉后赠从甥高镇
寄东鲁二稚子
代马不思越（古风其六）
胡关饶风沙（古风其十三）
答王十二寒夜独酌有怀
梁甫吟
赠何七判官昌浩
羽檄如流星（古风其三十四）
秦王扫六合（古风其三）
登高丘而望远海
留别于十一兄逖裴十三游塞垣
行行且游猎篇
北风行
幽州胡马客歌
远别离
书情赠蔡舍人雄
宣州谢胱楼饯别校书叔云
古朗月行
谢公亭
秋登宣城谢脁北楼
独坐敬亭山
过崔八丈水亭
听蜀僧濬弹琴
观胡人吹笛
哭晁卿衡
秋浦歌十七首
清溪行
宿清溪主人
望九华山赠韦青阳仲堪
赠黄山胡公求白鹇
下泾县陵阳溪至涩滩
赠汪伦
宣城见杜鹃花
下途归石门旧居
当涂赵炎少府粉图山水歌
答湖州迦叶司马问白是何人
北上行
西上莲花山（古风其十七）
扶风豪士歌
猛虎行
赠韦秘书子春
别内赴征三首
永王东巡歌十一首（其二、其十一）
南奔抒怀
独漉篇
上崔相百忧章
赠张相镐二首（其二）
流夜郎赠辛判官
公无渡河
南流夜郎寄内
上三峡
早发白帝城
宿巫山下
赠从弟南平太守之遥二首（其——）
自汉阳病酒归寄王明府
与史郎中饮听黄鹤楼上吹笛
江夏赠韦南陵冰
醉后答丁十八以诗讥予捶碎黄鹤楼
经乱离后天恩流夜郎忆旧游书怀赠江夏韦
太守良宰
天马歌
峨眉山月歌送蜀僧晏人中京
陪侍郎叔游洞庭醉后三首
陪族叔刑部侍郎晔及中书贾舍人至
游洞庭五首
巴陵赠贾舍人
与夏十二登岳阳楼
临江王节士歌
草书歌行
门有车马客行
鹦鹉洲
庐山谣寄卢侍御虚舟
怀仙歌
哭宣城善酿纪叟
宿五松山苟媪家
闻李太尉大举秦兵百万出征东南懦夫请缨
冀申一割之用半道病还留别金陵崔侍御
十九韵
临路歌
大雅久不作（古风其一）
庄周梦蝴蝶（古风其八）
齐有倜傥生（古风其九）
黄河走东溟（古风其十）
丑女来效颦（古风其三十五）
夜坐吟
日出入行
关山月
幽涧泉
相逢行（相逢红尘内）
结袜子
白纶辞三首
妾薄命
玉阶怨
紫骝马
静夜思
秋思（阏氏黄叶落）
子夜吴歌四首
长相思（日色欲尽花含烟）
横江词六首
酬殷佐明见赠五云裘歌
赠裴十四
忆襄阳旧游赠济阴马少府巨
送友人
山中答俗人
望庐山五老峰
望天门山
王右军
山中与幽人对酌
春日醉起言志
自遣
忆东山二首（其一）
拟古十二首（其三、其九、其十）
劳劳亭
从军行
三五七言
陌上赠美人
怨情
赠内
李白诗作
古风五十九首（选七）
其一
大雅久不作。吾衰竟谁陈。
王风委蔓草。战国多荆榛。
龙虎相啖食。兵戈逮狂秦。
正声何微茫。哀怨起骚人。
扬马激颓波。开流荡无垠。
废兴虽万变。宪章亦已沦。
自从建安来。绮丽不足珍。
圣代复元古。垂衣贵清真。
群才属休明。乘运共跃鳞。
文质相炳焕。众星罗秋旻。
我志在删述。垂辉映千春。
希圣如有立。绝笔于获麟。
其三
秦皇扫六合。虎视何雄哉。
挥剑决浮云。诸侯尽西来。
明断自天启。大略驾群才。
收兵铸金人。函谷正东开。
铭功会稽岭。骋望琅琊台。
刑徒七十万。起土骊山隈。
尚采不死药。茫然使心哀。
连弩射海鱼。长鲸正崔嵬。
额鼻象五岳。扬波喷云雷。
鬈鬣蔽青天。何由睹蓬莱。
徐市载秦女。楼船几时回。
但见三泉下。金棺葬寒灰。
其十
齐有倜傥生。鲁连特高妙。
明月出海底。一朝开光曜。
却秦振英声。後世仰末照。
意轻千金赠。顾向平原笑。
吾亦澹荡人。拂衣可同调。
其十四
胡关饶风沙。萧索竟终古。
木落秋草黄。登高望戎虏。
荒城空大漠。边邑无遗堵。
白骨横千霜。嵯峨蔽榛莽。
借问谁凌虐。天骄毒威武。
赫怒我圣皇。劳师事鼙鼓。
阳和变杀气。发卒骚中土。
三十六万人。哀哀泪如雨。
且悲就行役。安得营农圃。
不见征戍儿。岂知关山苦。
李牧今不在。边人饲豺虎。
其十五
燕昭延郭隗。遂筑黄金台。
剧辛方赵至。邹衍复齐来。
奈何青云士。弃我如尘埃。
珠玉买歌笑。糟糠养贤才。
方知黄鹤举。千里独徘徊。
其十九
西岳莲花山。迢迢见明星。
素手把芙蓉。虚步蹑太清。
霓裳曳广带。飘拂升天行。
邀我登云台。高揖卫叔卿。
恍恍与之去。驾鸿凌紫冥。
俯视洛阳川。茫茫走胡兵。
流血涂野草。豺狼尽冠缨。
其二十四
大车扬飞尘。亭午暗阡陌。
中贵多黄金。连云开甲宅。
路逢斗鸡者。冠盖何辉赫。
鼻息干虹霓。行人皆怵惕。
世无洗耳翁。谁知尧与跖。
行路难三首
金樽清酒斗十千。玉盘珍羞直万钱。
停杯投箸不能食。拔剑四顾心茫然。
欲渡黄河冰塞川。将登太行雪满山。 
闲来垂钓碧溪上。忽复乘舟梦日边。
行路难。行路难。
多歧路。今安在。
长风破浪会有时。直挂云帆济沧海。[1]
其二
大道如青天。我独不得出。
羞逐长安社中儿。赤鸡白狗赌梨栗。
弹剑作歌奏苦声。曳裾王门不称情。
淮阴市井笑韩信。汉朝公卿忌贾生。
君不见昔时燕家重郭隗。拥彗折节无嫌猜。
剧辛乐毅感恩分输肝剖胆效英才。
昭王白骨萦蔓草。谁人更扫黄金台。
行路难。归去来。
其三
有耳莫洗颍川水。有口莫食首阳蕨。
含光混世贵无名。何用孤高比云月。
吾观自古贤达人。功成不退皆殒身。
子胥既弃吴江上。屈原终投湘水滨。
陆机雄才岂自保。李斯税驾苦不早。
华亭鹤唳讵可闻。上蔡苍鹰何足道。
君不见吴中张翰称达生。秋风忽忆江东行。
且乐生前一杯酒。何须身後千载名。
侠客行
赵客缦胡缨。吴钩霜雪明。
银鞍照白马。飒沓如流星。
十步杀一人。千里不留行。
事了拂衣去。深藏身与名。
闲过信陵饮。脱剑膝前横。
将炙啖朱亥。持觞劝侯嬴。
三杯吐然诺。五岳倒为轻。
眼花耳热后。意气素霓生。
救赵挥金槌。邯郸先震惊。
千秋二壮士。煊赫大梁城。 
纵死侠骨香。不惭世上英。
谁能书阁下。白首太玄经。
关山月
明月出天山。苍茫云海间。
长风几万里。吹度玉门关。
汉下白登道。胡窥青海湾。
由来征战地。不见有人还。
戍客望边邑。思归多苦颜。
高楼当此夜。叹息未应闲。
长干行二首
其一
妾发初覆额。折花门前剧。
郎骑竹马来。绕床弄青梅。
同居长干里。两小无嫌猜。
十四为君妇。羞颜未尝开。 
低头向暗壁。千唤不一回。
十五始展眉。愿同尘与灰。
常存抱柱信。岂上望夫台。 
十六君远行。瞿塘滟预堆。
五月不可触。猿声天上哀。 
门前迟行迹。 一一生绿苔。 
苔深不能扫。落叶秋风早。
八月胡蝶来。双飞西园草。
感此伤妾心。坐愁红颜老。
早晚下三巴。预将书报家。
相迎不道远。直至长风沙。
其二
忆妾深闺里。 烟尘不曾识。
嫁与长干人。沙头候风色。
五月南风兴。思君下巴陵。
八月西风起。想君发扬子。
去来悲如何。见少离别多。
湘潭几日到。妾梦越风波。
昨夜狂风度。吹折江头树。
淼淼暗无边。行人在何处。
好乘浮云骢。佳期兰渚东。
鸳鸯绿蒲上。翡翠锦屏中。
自怜十五余。颜色桃花红。
那作商人妇。愁水复愁风。
玉阶怨
玉阶生白露。夜久侵罗袜。
却下水晶帘。玲珑望秋月。
清平调词三首
其一
云想衣裳花想容。春风拂槛露华浓。
若非群玉山头见。会向瑶台月下逢。
其二
一枝农艳露凝香。)云雨巫山枉断肠。
借问汉宫谁得似。可怜飞燕倚新妆。
其三
名花倾国两相欢。长得君王带笑看。
解释春风无限恨。沈香亭北倚栏干。
春思
燕草如碧丝。秦桑低绿枝。
当君怀归日。是妾断肠时。
春风不相识。何事入罗帏。
秋歌
长安一片月。万户捣衣声。
秋风吹不尽。总是玉关情。
何日平胡虏。良人罢远征。
秋浦歌
其十四
炉火照天地。红星乱紫烟。
赧郎明月夜。歌曲动寒川。
其十五
白发三千丈。缘愁似个长。
不知明镜里。何处得秋霜。
梦游天姥吟留别 
海客谈瀛洲。烟涛微茫信难求。
越人语天姥。云霓明灭或可睹。
天姥连天向天横。势拔五岳掩赤城。
天台四万八千丈。对此欲倒东南倾。
金陵酒肆留别
风吹柳花满店香。 吴姬压酒唤客尝。
金陵子弟来相送。欲行不行各尽觞。
请君试问东流水。 别意与之谁短长。
黄鹤楼送孟浩然之广陵
故人西辞黄鹤楼。烟花三月下扬州。
孤帆远影碧空尽。唯见长江天际流。
送友人
青山横北郭。白水绕东城。
此地一为别。孤蓬万里征。
浮云游子意。落日故人情。
挥手自兹去。萧萧班马鸣。
宣州谢眺楼饯别校书叔云
弃我去者昨日之日不可留。
乱我心者今日之日多烦忧。
长风万里送秋雁。对此可以酣高楼。
蓬莱文章建安骨。中间小谢又清发。
俱怀逸兴壮思飞。欲上青天览日月。
抽刀断水水更流。举杯消愁愁更愁。
人生在世不称意。明朝散发弄扁舟。 
山中问答
问余何意栖碧山。笑而不答心自闲。
桃花流水渲然去。 别有天地非人间。
下终南山过斛斯山人宿置酒
暮从碧山下。山月随人归。
却顾所来径。苍苍横翠微。
相携及田家。童稚开荆扉。
绿竹入幽径。青萝拂行衣。
欢言得所憩。美酒聊共挥。
长歌吟松风。曲尽河星稀。
我醉君复乐。陶然共忘机。
把酒问月 故人贾淳令予问之
青天有月来几时。我今停杯一问之。
人攀明月不可得。月行却与人相随。
皎如飞镜临丹阙。绿烟灭尽清辉发。
但见宵从海上来。宁知晓向云间没。
白兔捣药秋复春。嫦娥孤栖与谁邻。
今人不见古时月。今月曾经照古人。
古人今人若流水。共看明月皆如此。
唯愿当歌对酒时。月光长照金樽里。
登金陵凤凰台
凤凰台上凤凰游。凤去台空江自流。
吴宫花草埋幽径。晋代衣冠成古丘。
三山半落青天外。二水中分白鹭洲。
总为浮云能蔽日。长安不见使人愁。
望庐山瀑布水二首
其一
西登香炉峰。南见瀑布水。
挂流三百丈。喷壑数十里。
焱如飞电来。隐若白虹起。
初惊河汉落。半洒云天里。
仰观势转雄。壮哉造化功。
海风吹不断。江月照还空。
空中众乱射。左右洗青壁。
飞珠散轻霞。流沫沸穹石。
而我乐名山。对之心益闲。
无论漱琼液。且得洗尘颜。
且谐宿所好。永愿辞人间。
其二
日照香炉生紫烟。遥看瀑布挂前川。
飞流直下三千尺。疑是银河落九天。
秋登宣城谢眺北楼 
江城如画里。山晓望晴空。
雨水夹明镜。双桥落彩虹。
人烟寒橘柚。秋色老梧桐。
谁念北楼上。临风怀谢公。
望天门山
天门中断楚江开。碧水东流至此回。
两岸青山相对出。孤帆一片日边来。
夜下征虏亭
船下广陵去。月明征虏亭。
山花如绣颊。江火似流萤。
客中行
兰陵美酒郁金香。玉碗盛来琥珀光。
但使主人能醉客。不知何处是他乡。
早发白帝城
朝辞白帝彩云间。千里江陵一日还。
两岸猿声啼不尽。轻舟已过万重山。
秋下荆门
霜落荆门江树空。布帆无恙挂秋风。
此行不为鲈鱼脍。自爱名山入剡中。
宿五松山下荀媪家
我宿五松下。寂寥无所欢。
田家秋作苦。邻女夜舂寒。
跪进雕胡饭。月光明素盘。
令人惭漂母。三谢不能餐。
夜泊牛渚怀古 此地即谢尚闻袁宏咏史处
牛渚西江夜。青天无片云。
登舟望秋月。空忆谢将军。
余亦能高咏。斯人不可闻。
明朝挂帆席。枫叶落纷纷。
月下独酌
花间一壶酒。独酌无相亲。
举杯邀明月。对影成三人。
月既不解饮。影徒随我身。
暂伴月将影。行乐须及春。
我歌月徘徊。我舞影零乱。
醒时同交欢。醉後各分散。
永结无情游。相期邈云汉。
与史郎中钦听黄鹤楼上吹笛
一为迁客去长沙。西望长安不见家。
黄鹤楼中吹玉笛。江城五月落梅花。
独坐敬亭山
众鸟高飞尽。孤云独去闲。
相看两不厌。只有敬亭山。
访戴天山道士不遇
犬吠水声中。桃花带雨浓。
树深时见鹿。溪午不闻钟。
野竹分青霭。飞泉挂碧峰。
无人知所去。愁倚两三松。
听蜀僧浚弹琴
蜀僧抱绿绮。西下峨嵋峰。
为我一挥手。如听万壑松。
客心洗流水。遗响入霜钟。
不觉碧山暮。秋云暗几重。
军行
骝马新跨白玉鞍。战罢沙场月色寒。
城头铁鼓声犹震。匣里金刀血未干。
从军行
百战沙场碎铁衣。城南已合数重围。
突营射杀呼延将。独领残兵千骑归。
春夜洛城闻笛
谁家玉笛暗飞声。散入春风满洛城。
此夜曲中闻折柳。何人不起故园情。
长门怨二首
其一
天回北斗挂西楼。金屋无人萤火流。
月光欲到长门殿。别作深宫一段愁。
其二
桂殿长愁不记春。黄金四屋起秋尘。
夜悬明镜青天上。独照长门宫里人。
哭晁卿衡
日本晁卿辞帝都。征帆一片绕蓬壶。
明月不归沉碧海。白云愁色满苍梧。